12/11/2020 | Administración LocalMunicipal
Outes
Bases reguladoras de subvencións para actividades culturais e deportivas de interese público 2020

”BASES REGULADORAS DE SUBVENCIÓNS PARA ACTIVIDADES CULTURAIS E DEPORTIVAS DE INTERESE PÚBLICO 2020 PRIMEIRA.–FINALIDADE E OBXECTO. Estas bases conteñen os criterios e o procedemento para conceder as subvencións municipais dirixidas á promoción do asociacionismo, das tradicións e os valores culturais, así como ao apoio e promoción do deporte no municipio de Outes. As subvencións concederanse consonte ós principios de publicidade, transparencia, obxectividade, libre concorrencia, non discriminación e igualdade, para prestar servizos e realizar actividades que complementen ou substitúan aos de competencia municipal ou que, en xeral, beneficien os intereses xerais ou sectoriais dos veciños e veciñas do municipio. As actividades realizaranse con suxeición á normativa aplicable e, en especial: – Ó artigo 25 da Lei 7/1985, do 2 de abril, reguladora das bases do réxime local; – Ó artigo 294 da Lei 5/1997, do 22 de xullo, de administración local de Galicia; – Ó artigo 40.2 do Rdl 2/2004, do 5 de marzo, da Lei das facendas locais; – Ós artigos 23 e seguintes do Regulamento de servizos das corporacións locais; – Á Lei 38/2003, do 17 de novembro, xeral de subvencións, a Lei 9/2007, do 13 de xuño, de subvencións de Galicia: – E ó RD 887/2006, do 21 de xullo, que aproba o regulamento da Lei xeral de subvencións. SEGUNDA.–ACTIVIDADES SUBVENCIONABLES. Poderán ser obxecto de subvención as seguintes actividades, sempre e cando se organicen: – Por entidades que teñan a súa sede no termo municipal de Outes. – Por entidades que, sen ter a sede no termo municipal, realicen unha parte significativa da súa actividade no mesmo ou teñan como beneficiarios/destinatarios unha pluralidade da veciñanza do municipio. a) Actividades culturais: gastos correntes derivados de celebracións, exposicións, concursos, certames, mostras, excursións, conferencias, estudos, etc. e, en xeral, actividades dirixidas á conservación, promoción ou divulgación das tradicións e valores culturais propios do municipio de Outes. b) Actividades deportivas: gastos correntes de funcionamento e participación en campionatos deportivos como fichas de inscrición en competicións, desprazamentos, mantemento de instalacións, etc. ou organización doutras actividades deportivas de interese público. Poderán ser obxecto de subvención as actividades que se desenvolvan ao longo do exercicio 2020. Non son subvencionables os gastos derivados da adquisición de bens inventariables como inmobles, vehículos, equipos informáticos, maquinaria e, en xeral, os que teñan o carácter de investimento ou equipamento. Tampouco son subvencionables os gastos financeiros, notariais, rexistrais, periciais, multas, sancións e recargas administrativas ou penais nin os tributos directos a cargo dos beneficiarios/as. TERCEIRA.–FINANCIAMENTO. A contía máxima das subvencións convocadas é de 16.000,00 € por conta das aplicacións 334.480.03 e 341.480.03 do orzamento municipal para o exercicio 2020. A distribución prevista entre as dúas aplicacións é a seguinte: – 334.480.03: 13.000,00 €. – 341.480.03: 3.000,00 €. Se á vista da proposta de concesión é preciso alterar a distribución dos créditos entre as anteditas aplicacións orzamentarias sen superar o importe global máximo, a distribución definitiva publicarase no Boletín Oficial da Provincia. Esta publicación non significa que se abra outro prazo para presentar novas solicitudes nin o inicio dun novo cómputo de prazo para resolver (artigo 58 do Regulamento xeral de subvencións aprobado por Rd 887/2006, do 21 de xullo). CUARTA.–SOLICITANTES. Poderán solicitar estas subvencións as persoas físicas, agrupacións de persoas físicas ou xurídicas, asociacións, centros de ensino do municipio de Outes (CEIPs e IES), as comunidades de bens ou calquera outra unidade económica ou patrimonio separado que, aínda que carezan de personalidade xurídica, poidan executar os proxectos, actividades ou comportamentos ou se atopen na situación que motiva a concesión da subvención. As agrupacións sen personalidade xurídica deberán nomear un representante con poderes bastantes para cumprir as obrigacións que, como beneficiario, lle correspondan á agrupación. As entidades solicitantes deberán reunir os seguintes requisitos: – Carecer de ánimo de lucro. – Desenvolver as súas actividades no territorio municipal de Outes ou sobre temas relacionados directamente con el. – No caso de asociacións, estar inscritas no Rexistro municipal de asociacións ou, noutro caso, solicitar simultaneamente a súa inscrición nese Rexistro. – Estar ao corrente nas súas obrigacións tributarias e coa Seguridade Social. No caso de agrupacións sen personalidade xurídica, deben cumprir este requisito todos os integrantes. – Non incorrer en ningunha das causas de prohibición para percibir subvencións públicas que prevé o artigo 13 da Lei 38/2003, do 17 de novembro, xeral de subvencións. No caso de agrupacións sen personalidade xurídica, deben cumprir este requisito todos os integrantes. Quedan fóra destas subvencións as entidades organizadoras de festas patronais ou tradicionais do municipio de Outes, así como as ANPAS dos centros de ensino do concello. QUINTA.– CONDICIÓNS E COMPATIBILIDADE DAS SUBVENCIÓNS.1. A contía das subvencións reguladas nestas bases non poderá, illadamente ou en concorrencia con outras subvencións das administracións públicas ou doutros entes públicos ou privados, ou con outros ingresos ou recursos, propios ou alleos, superar o custo da actividade subvencionada.2. As subvencións reguladas nestas bases son compatibles con outras subvencións ou axudas, públicas ou privadas, sen prexuízo do que dispoña a normativa reguladora destas últimas e sempre que se cumpra o requisito previsto no apartado 1 anterior.3. Cada entidade poderá solicitar, como moito, dúas subvencións para actividades do mesmo programa (actividades culturais ou actividades deportivas) ou unha subvención para cada un dos programas, dándolle prioridade, se é o caso, as solicitudes presentadas.4. O importe da subvención poderá acadar ata o 100% do orzamento dos gastos de cada solicitude.5. Non se admitirá reformular as solicitudes presentadas, nos termos do disposto no artigo 27 da Lei 38/2003, xeral de subvencións. SEXTA.–PRAZO DE PRESENTACIÓN DE SOLICITUDES E DOCUMENTACIÓN.1. As solicitudes presentaranse no rexistro xeral do Concello de Outes ou en calquera outra das formas previstas no artigo 16.4 da Lei 39/2015, de Procedemento Administrativo Común das Administracións Públicas.2. O prazo de presentación de solicitudes será de quince (15) días hábiles desde a publicación do extracto da convocatoria no Boletín Oficial da Provincia da Coruña.3. As solicitudes presentaranse no modelo normalizado, dispoñible na páxina web do Concello (http://www.outes. gal/gl/impresos) xunto coa seguinte documentación: – Copia do DNI da persoa representante da entidade solicitante. – Copia dos estatutos da entidade solicitante. – Cando a subvención solicitada sexa superior a 3.000,00 euros, cumprirá achegar as certificacións de estar ao corrente das obrigacións tributarias e da seguridade social.4. Se a solicitude non reúne os requisitos establecidos, o instrutor do procedemento requirirá que se emende no prazo máximo de 10 días hábiles coa advertencia de que, noutro caso, entenderase que a persoa interesada desiste da solicitude e esta será arquivada sen máis trámites.5. Concluído o prazo de presentación de solicitudes, só se admitirán outras peticións para as actividades obxecto desta convocatoria de concorrer circunstancias novas ou causas imprevisibles e excepcionais que impedisen a súa presentación no prazo que prevén estas bases. A concorrencia desas circunstancias ou causas deberá xustificarse na solicitude e correspóndelle ao órgano municipal competente avaliar a súa admisión. Neste caso, os requisitos, documentación e procedemento de concesión serán os previstos nestas bases. SÉTIMA.–PROCEDEMENTO DE CONCESIÓN.1. O procedemento de concesión das subvencións tramítase en réxime de concorrencia competitiva.2. O órgano competente para resolver é a Xunta de Goberno Local, trala proposta da Comisión avaliadora e, se é o caso, do informe das concellerías de Cultura e Deportes.3. A Comisión avaliadora estará formada polos seguintes membros: – Presidente/a: o alcalde ou a persoa en quen delegue. – Secretaria/o: o técnico de dinamización cultural do Concello, ou persoa en quen delegue, que actuará con voz pero sen voto. – Vogais: os concelleiros e concelleiras de Cultura, Xuventude e Voluntariado; Deportes e Educación; e Igualdade e Benestar. Para constituír validamente a Comisión deberán concorrer, polo menos, tres dos seus membros. A proposta da Comisión deberá ser adoptada co voto favorable da maioría simple dos membros asistentes á sesión. En caso de empate, decide o voto de calidade da presidencia.4. O órgano instrutor será o Servizo de Promoción Económica do Concello. O instrutor poderá realizar de oficio as actuacións que xulgue necesarias para determinar, coñecer e comprobar os datos en virtude dos que se ditará a proposta de resolución.5. A resolución da Xunta de Goberno Local notificaráselles ás persoas interesadas coa advertencia de que no prazo de 7 días naturais deberán comunicar se aceptan ou renuncian á subvención concedida. Transcorrido ese prazo sen manifestación expresa dos beneficiarios, a subvención entenderase aceptada tacitamente e publicarase no taboleiro de anuncios da Corporación a relación de subvencións concedidas e denegadas.6. O prazo de resolución e notificación do procedemento será de 1 mes dende que remate o prazo de presentación de solicitudes. O vencemento deste prazo sen resolución expresa significará a desestimación por silencio administrativo das solicitudes presentadas. OITAVA.–CRITERIOS DE VALORACIÓN. A concesión e avaliación da contía das subvencións determinarase baixo os seguintes criterios, que se valorarán de 0 a 10 puntos: a) Representatividade da entidade no municipio. b) Grao de interese xeral ou sectorial das actividades propostas. c) Número de beneficiarios/as das actividades propostas. d) Coordinación e complementariedade das actuacións propostas cos programas municipais. e) Carácter permanente ou periódico das actividades. f) No programa de actividades deportivas, número de licenzas federativas e categorías nas que se desenvolven as actividades. A puntuación mínima para a concesión de subvencións será de 20 puntos para as solicitudes do programa de actividades culturais e de 24 puntos para as solicitudes de programa de actividades deportivas e neste último caso débense obter ademais polo menos 4 puntos no apartado f) anterior. Para estes efectos, a memoria explicativa deberá expoñer a información relevante para avaliar as solicitudes consonte os anteriores criterios, sen prexuízo de que o instrutor do procedemento poida requirir documentación complementaria que xulgue necesaria. NOVENA.–OBRIGACIÓNS DOS/AS BENEFICIARIOS/AS. Son obrigacións do/a beneficiario/a: a) Realizar a actividade que motiva a concesión da subvención. b) Xustificar o cumprimento dos requisitos e condicións que determinan a concesión ou desfrute da subvención. c) Someterse ás actuacións de comprobación do concello, así como calquera outras de comprobación e control financeiro dos órganos competentes do concello, nacionais ou comunitarios, e aportar a información que lle requiran no exercicio das actuacións anteriores. d) Comunicarlle ao Concello de Outes se obtiveron outras axudas, ingresos ou recursos que financien as actividades subvencionadas cando coñeza esa circunstancia e, en todo caso, con anterioridade á xustificación da aplicación que lles deu aos fondos percibidos. e) Acreditar con anterioridade á proposta de resolución de concesión que está ao corrente nas obrigas tributarias e da Seguridade Social. f) Facer constar en todas as actividades que están subvencionadas polo Concello de Outes. g) Conservar os documentos xustificativos dos fondos recibidos. h) En xeral, as que prevé o artigo 14 da Lei 38/2003, do 17 de novembro, xeral de subvencións. DÉCIMA.– XUSTIFICACIÓN DAS ACTIVIDADES SUBVENCIONADAS.1. Realizadas as actividades para as que se concederon subvencións, os/as beneficiarios/as xustificarán os gastos e ingresos derivados delas. Para iso deberán presentar a conta xustificativa no modelo normalizado que está ó seu dispor na páxina web do concello (http://www.outes. gal/gl/impresos). De non presentar en prazo e forma esa xustificación, perderán o dereito á subvención concedida, sen prexuízo do establecido no artigo 70.3 do Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, Xeral de Subvencións.2. O prazo máximo para presentar a xustificación será o de quince (15) días hábiles desde que se notifique a concesión. Excepcionalmente, cando a duración ou as datas de realización das actividades impidan presentar a conta xustificativa no antedito prazo, o/a beneficiario/a comunicaralle ao Concello de Outes esa circunstancia e sinalará a data límite na que presentará a conta xustificativa. A Xunta de Goberno, á vista desas actuacións, poderá autorizar outro prazo de xustificación que, en todo caso, non excederá do 31 de decembro de 2020.3. As entidades beneficiarias deberán presentar xustificantes, como mínimo, pola totalidade da subvención outorgada. En calquera caso, o importe dos gastos que se xustifiquen documentalmente deberá ser igual ou superior á totalidade dos ingresos obtidos e declarados por calquera concepto (axudas ou subvencións públicas ou privadas, cotas de inscrición, cotas de socios, recursos propios, etc.) derivados da citada actividade. Os xustificantes corresponderán aos gastos ocasionados para cumprir as actividades e as finalidades para as que se concedeu a subvención e non se admitirán gastos que non garden relación directa con elas nin a imputación de gastos indirectos, xerais ou de estrutura. Para estes efectos teranse en conta os conceptos que figuren nas facturas ou documentos xustificativos dos gastos e no orzamento presentado na solicitude de subvención.4. Admitiranse como xustificantes as facturas e os demais documentos de valor probatorio equivalente con validez no tráfico xurídico mercantil ou con eficacia administrativa, en orixinais ou fotocopias compulsadas. As facturas deberán cumprir os requisitos do Rd 1619/2012, do 30 de novembro, polo que se aproba o Regulamento polo que se regulan as obrigacións de facturación. En particular, deberán especificar os diferentes conceptos e os seus prezos unitarios, así como a base impoñible, e o tipo e a cota de IVE aplicado. Os gastos de persoal xustificaranse por medio de nóminas asinadas polo perceptor e os TC1 e TC2 xunto cos xustificantes de pagamento.5. Se a documentación tivera defectos ou erros, dáselle ao beneficiario/a un prazo de 7 días naturais para emendalos e se non os emenda, a xustificación considérase como non presentada polo que o beneficiario/a está obrigado a presentar unha nova consonte estas bases.6. A subvención reducirase ata a contía correctamente xustificada cando a xustificación non acade o importe total da axuda outorgada. Se a suma total dos ingresos obtidos pola actividade, como se definen no apartado terceiro anterior, fose superior aos gastos debidamente xustificados, reducirase o importe da subvención na contía en que os ingresos obtidos superen os gastos.7. A xustificación será aprobada polo órgano que concede a subvención. UNDÉCIMA.–PAGAMENTO DA SUBVENCIÓN. O Concello de Outes aboará a subvención trala presentación e aprobación da conta xustificativa. Con carácter excepcional, se se pide expresamente na solicitude e conta cunha motivación axeitada e suficiente, a Xunta de Goberno Local pode acordar o aboamento da subvención con anterioridade á xustificación. DUODÉCIMA.–INFRACCIÓNS E SANCIÓNS. REINTEGRO DAS AXUDAS. O incumprimento polo beneficiario/a das súas obrigacións ou da finalidade da axuda dará lugar ao reintegro total ou parcial da subvención cos xuros de demora, nas condicións e de conformidade coa Lei 38/2003, do 17 de novembro, xeral de subvencións. No tocante ás infraccións e sancións son aplicables as disposicións do Título IV da Lei 9/2007, do 13 de xuño, de subvencións de Galicia.” Outes, 6 de novembro de 2020. O alcalde Asdo.: Manuel González López